Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: 5. Az 1991. évi LX. törvény 37. §-ának (2) bekezdése
Paragraph Index: 353

9. A Közalapítvány vagyonának felhasználása A Közalapítvány céljainak megvalósítására a Közalapítvány vagyona, valamint annak hozadékai és a céltámogatások használhatók fel. A Kuratórium a Közalapítvány vagyonának a közalapítványi célok megvalósítására irányuló hasznosítására vonatkozó javaslatokat, kezdeményezéseket nyilvános pályázati rendszer keretében gyűjti össze, s az Alapító Okiratban rögzített célok szellemében összegszerűen is dönt a támogatások odaítéléséről, azok mértékéről és formájáról. A pályázati feltételek meghirdetésébe, a támogatások odaítéléséről történő döntés előkészítésébe és a megítélt támogatások rendeltetésszerű felhasználásának ellenőrzésébe intézményesen bevonja a határon túli magyarság szervezeteit. 1999/23. szám A Kuratórium a támogatások rendeltetésszerű felhasználásának ellenőrzése céljából a támogatásban részesített pályázat jellegétől függően megállapítandó, konkrét határidő megjelölésével, tételes elszámolás megküldését írja elő a támogatásban részesített pályázóknak. Az elszámolásokkal szemben támasztott követelményeket a Szervezeti és Működési Szabályzat mellékletét képező Elszámolási Szabályzat tartalmazza. Az Elszámolási Szabályzatot a támogatás folyósítása előtt a támogatásban részesített szervezeteknek és személyeknek az abban foglaltak betartására vonatkozó kötelezettségvállalási nyilatkozattal kell ellátniuk. A Kuratórium a Közalapítvány vagyoni helyzete és bevételei ismeretében, az Alapító Okirat 7. pontjának utolsó pontjában foglaltak figyelembevételével minden év elején dönt: — a Közalapítvány működési költségeinek fedezésére, — a Közalapítványnak az Alapító Okirat 4. pontjában rögzített céljai között felsorolt feladatok végrehajtásához felhasználható pénzeszközök mértékéről. A Közalapítvány vállalkozási tevékenységet nem végez. A Közalapítvány átmenetileg szabad — a kuratóriumi döntéseket megelőzően befolyó bevételekből, valamint a már megítélt, de technikai okokból még ki nem fizetett támogatásokból adódó — készpénzvagyona elsősorban államkötvénybe, másodsorban kamatozó banki betétbe helyezhető, a Közalapítvány Befektetési Szabályzatában foglaltakkal összhangban. Gazdálkodása során elért eredményét a Közalapítvány nem osztja fel, azt kizárólag a jelen Alapító Okiratban meghatározott tevékenységre — az Alapító Okirat 4. pontjában rögzített célok között felsorolt feladatok végrehajtására és a Közalapítvány működési költségeinek fedezésére — fordíthatja.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes